t Woord ""dweil"" keump van t Hollaandse ""dweilen"", wat ""doelloos/dikke oawer stroate bungeln"" beteeknt. In Broabaant en Limbörg is t gewoonte um met Kernaval van kafee noar kafee te ""dweiln"". In 1959 leup dr in Mestricht n groepken mezikaantn met zonnen dweil met. Dee neumdn zik 'n Zate Hermenie. Det bevöl good en t gebroek verspreaidn zik oawer heel Limbörg, en geleaidelik oawer heel Neerlaand. Dr wordt vaake dacht det n naamn keump van de dweilpauzes gedoernde skaatswedstriedn, umdet dan vake n dweilorkest t publiek vermaakt, mear det hef dr niks met van doon.